Alabastrón

135px 152pxVľavo: Atický červenofigúrový alabastrón, žena s truhlicou (zrejme s pyxisom v tvare truhlice), cca 470 – 460 pred Kr.; vpravo: Profil a prierezová kresba príkladného alabastrónu 

Alabastrón (alabastron) je typ starovekej keramickej nádoby.

Alabastrón, malá nádoba na drahé masti, oleje (na natieranie) alebo voňavky, patril medzi základné, často používané keramické nádoby v starovekom Grécku. Zvyčajne bol keramický, (napr. v sarkofágu Filipa II. vo Vergine sa našiel strieborný alabastrón na drahé masti) mal štíhly tvar, úzke hrdlo, vypuklé dno, bez úch (iba zriedka mali menšie ušká, zrejme aby sa cez ne prevliekol povrázok alebo remienok), najčastejšie bol bez podstavca (iba niektoré mali podstavec). Mohol mať kožený remienok pre zavesenie. Zdá sa, že bol primárne nádobou na parfumovaný olej, lebo ako to naznačujú scény na vázach, používali ho najmä ženy po kúpaní.náhľad|vľavo|120px|Egyptský alabastrón z obdobia 26. dynastie (664 – 525 pred Kr.)

Tieto nádoby sa vyrábali z rôznych materiálov vrátane z alabastra, jemnozrnného sadrovca bielej alebo ružovkastej farby, čiastočne priesvitného, z ktorého v starovekom Egypte a Sumere vyrábali drobné nádoby (vázy, misy, džbány a v Egypte aj nádobky v tvare alabastrónu) a Asýrčania ho používali na reliéfy. V staroveku sa alabaster ťažil hlavne v egyptskom meste Alabastron (dnes archeologická lokalita El AmarnaSamuel Birch, J. Murray, 1873, History of Ancient Pottery, str. 24 ) a pri Damasku v Sýrii. Používal sa hlavne pri výrobe malých nádob na vonné masti a oleje, preto je grécky termín pre alabastrón pravdepodobne egyptského pôvodu,University of Oxford, Classical art research centre Alabastron   aj keď sa alabastróny vyrábali i z iných materiálov (hlina, kov či sklo).Arts lexikon: Alabastr   Grécki umelci (v Atike) egyptskú nádobku v tvare (základného tvaru) alabastrónu (v Egypte inšpirovanú palmou) prijali okolo roku 600 pred Kr.The J. Paul Getty Museum: Alabastron  

Gréci mali aj odlišné a aj staršie typy alabastrónov: 

Najstarší typ cibuľovitého tvaru sa vyrábal približne od roku 1400 pred Kr. (keramika neskoroheladská) Neskorším typom bol alabastrón korintský, ktorý sa objavil okolo roku 700 pred Kr. (mierne baňatého tvaru s nízkym podstavcom v štýle orientalizujúcom).

 Galéria 


 Referencie 


 Iné projekty 


 Pozri aj 
 Typológia starogréckej keramiky

Kategória:Staroveká grécka keramika
Kategória:Nádoby